|  |
| --- |
| **Projektas** |
| **PLUNGĖS RAJONO SAVIVALDYBĖS TARYBA** |
| **SPRENDIMAS**  |
| **DĖL viešųjų SVEIKATOS PRIEŽIŪROS įstaigų VADOVŲ MĖNESINĖS ALGOS KINTAMOSIOS DALIES NUSTATYMO**  |
| 2019 m. balandžio 25 d. Nr. T1-Plungė |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos sveikatos priežiūros įstaigų įstatymo 15¹ straipsnio 1 ir 6 dalimis, Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinės algos kintamosios dalies dydžio nustatymo tvarkos aprašu, patvirtintu Lietuvos Respublikos sveikatos apsaugos ministro 2019 m. kovo 25 d. įsakymu Nr. V-361 „Dėl Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinės algos kintamosios dalies dydžio nustatymo tvarkos aprašo patvirtinimo“, bei atsižvelgdama į viešosios įstaigos Plungės rajono greitosios medicinos pagalbosstebėtojų tarybos posėdžio2019 m. balandžio 5 d. protokolą Nr. 1 bei viešosios įstaigos Plungės rajono savivaldybės ligoninės 2019 m. balandžio 9 d. stebėtojų tarybos posėdžioprotokolą Nr. 1, Plungės rajono savivaldybės taryba nusprendžia:

Nustatyti nuo 2019 m. gegužės 1 d. iki 2020 m. balandžio 30 d. mėnesinės algos kintamąsias dalis:

1. Viešosios įstaigos Plungės rajono greitosios medicinos pagalbos direktorei Rasai Mončienei – 10 procentų mėnesinės algos.

2. Viešosios įstaigos Plungės rajono savivaldybės ligoninės direktoriui Antanui Martusevičiui – 30 procentų mėnesinės algos.

Savivaldybės meras

SUDERINTA:

Finansų ir biudžeto skyriaus vedėja, laikinai einanti

Administracijos direktoriaus pareigas                                                         Daiva Mažeikienė

Juridinio ir personalo administravimo skyriaus vedėjas Vytautas Tumas

Kalbos tvarkytojas Algirdas Eidukaitis

Sprendimą ruošė savivaldybės gydytoja Oresta Gerulskienė,

2019-04-11

Teisės aktų projektų numatomo teisinio

 reguliavimo poveikio vertinimo rezultatų

 pateikimo tvarkos aprašo priedas

**AIŠKINAMASIS RAŠTAS**

**PRIE SPRENDIMO PROJEKTO**

|  |
| --- |
| **„DĖL viešųjų SVEIKATOS PRIEŽIŪROS įstaigų VADOVŲ MĖNESINĖS ALGOS KINTAMOSIOS DALIES NUSTATYMO“**  |

2019 m. balandžio 15 d.

Plungė

**1. Parengto teisės akto projekto tikslai.** Sprendimo projekto esmė - nustatyti nuo 2019 m. gegužės 1 d. iki 2020 m. balandžio 30 d. mėnesinės algos kintamąsias dalis viešosios įstaigos Plungės rajono greitosios medicinos pagalbos direktorei Rasai Mončienei ir viešosios įstaigos Plungės rajono savivaldybės ligoninės direktoriui Antanui Martusevičiui:

1.1. viešosios įstaigos Plungės rajono greitosios medicinos pagalbos direktorei Rasai Mončienei – 10 procentų mėnesinės algos;

1.2. viešosios įstaigos Plungės rajono savivaldybės ligoninės direktoriui Antanui Martusevičiui – 30 procentų mėnesinės algos.

**2. Teisės akto projekto esmė, rengimo priežastys ir motyvai.** Viešųjų įstaigų vadovaujančių darbuotojų mėnesinė alga susideda iš pastoviosios ir kintamosios dalių. Pastoviosios algos dydis nustatomas Lietuvos Respublikos sveikatos priežiūros įstaigų įstatymo nustatyta tvarka. Kintamosios dalies dydis nustatomas, vadovaujantis Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinės algos kintamosios dalies dydžio nustatymo tvarkos aprašu, patvirtintu Lietuvos Respublikos sveikatos apsaugos ministro 2019 m. kovo 25 d. įsakymu Nr. V-361 „Dėl Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinės algos kintamosios dalies dydžio nustatymo tvarkos aprašo patvirtinimo“, ir įvertinus praėjusių kalendorinių metų įstaigos veiklos siekiamų užduočių vykdymą bei tvirtinamas vieneriems metams.

 Viešųjų įstaigų vadovaujančių darbuotojų mėnesinės algos kintamoji dalis apskaičiuojama susumavus kiekybinių ir kokybinių rodiklių balus ir nustatoma pagal balų sumai priskirtiną kintamosios dalies procentinę išraišką.

**3. Lėšų poreikis (jeigu teisės aktui įgyvendinti reikalingos lėšos).**

**4. Laukiami rezultatai.** Pritarus šiam Plungės rajono savivaldybės tarybos sprendimui, bus didesni viešųjų įstaigų direktorių tarnybiniai atlyginimai.

|  |  |  |
| --- | --- | --- |
| Įstaiga | Direktoriaus atlyginimo dydis per mėnesį iki 2019-04-30 | Direktoriaus atlyginimo dydis per mėnesį su priedunuo 2019-05-01 iki 2020-04-30 |
| VšĮ Plungės rajono greitoji medicinos pagalba | **Pastovioji dalis:**7,4 x 173 Eur **=** **1280,2** Eur**Jei kintamoji dalis 40 proc.:**1280,2 x 40 proc. **=** 512,08 Eur Iš viso: **1792,28 Eur** | **Pastovioji dalis:**7,4 x 173 Eur = **1280,2** Eur**Jei kintamoji dalis 10 proc.:** 1280,2 x 10 proc.=128,02 Eur Iš viso: **1408,22 Eur** |
| VšĮ Plungės rajono savivaldybės ligoninė | **Pastovioji dalis:**12 x 173 Eur **= 2076** Eur**Jei kintamoji dalis 40 proc.:**2076 Eur x 40 proc. **=** 830,4 EurIš viso: **2906,4 Eur** | **Pastovioji dalis:**12 x 173 Eur = **2076 Eur****Jei kintamoji dalis 30 proc.:**2076 Eur x 30 proc.=622,8 EurIš viso: **2698,8 Eur** |

**5. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**6. Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* | *nustatyta* |  |
| *Finansams* | *nustatyta* |  |
| *Socialinei aplinkai* | *nustatyta* |  |
| *Viešajam administravimui* | *nenustatyta* |  |
| *Teisinei sistemai* | *nustatyta* |  |
| *Kriminogeninei situacijai* | *nenustatyta* |  |
| *Aplinkai* | *nenustatyta* |  |
| *Administracinei naštai* |  | *nustatyta* |
| *Regiono plėtrai* | *nustatyta* |  |
| *Kitoms sritims, asmenims ar jų grupėms* |  | *nenustatyta* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

savivaldybės gydytoja Oresta Gerulskienė